Adam Müller

Adam August Müller (født 16. august 1811 i København, død 15. mars 1844 samme sted) var en dansk historiemaler, sønn av biskop Peter Erasmus Müller.

Han begynte å studere ved Det Kongelige Danske Kunstakademi i København i 1821 og var i tillegg privatelev hos  C.W. Eckersberg samt fulgte J.L. Lunds undervisning. I 1837 vant han den store gullmedaljen på Kunstakademiet.

Müller var på utenlandsreise til Italia via München hvor han ble påvirket av de tyske nasarenene og tilbake i Danmark malte han flere altertavler. 
Da Kunstforeningen utlyste en konkurranse i forbindelse med 300-årsjubileet for innføringen av reformasjonen i Danmark, sendte han inn to skisser. Det ene ble antatt og bestilt.  «Luther paa Rigsdagen i Worms» ble ferdig i 1839 og kan sees i Helligåndskirken i København.

Müller rakk aldri å fullføre medlemsstykket til Akademiet, «Synderinden for Jesu fødder». Han døde av tuberkulose 32 år gammel.

Utmerkelser 
Müller ble tildelt Thorvaldsenmedaljen i 1843 for «Kristus velsigner de 4 evangelister».

Referanser

Eksterne lenker 
 
 

Danske malere
Historiemalere
Alumni fra Det Kongelige Danske Kunstakademi
Den danske gullalder
Mottakere av Thorvaldsenmedaljen
Personer fra København